ออมสินแจงบัญชีนักการเมือง
นับเป็นข่าวฮือฮาวานนี้ เมื่อนายอดิศร เพียงเกษ อดีตรัฐมนตรีช่วยหลายกระทรวงและแกนนำคนเสื้อแดง
5 ก.ย. 2558

นับเป็นข่าวฮือฮาวานนี้ เมื่อนายอดิศร เพียงเกษ อดีตรัฐมนตรีช่วยหลายกระทรวงและแกนนำคนเสื้อแดง ถูกธนาคารออมสิน สาขาอิมพีเรียล ลาดพร้าว ปฏิเสธเปิดบัญชีเงินฝากให้ 
นายชาติชาย พยุหนาวีชัย ผู้อำนวยการธนาคารออมสิน ชี้แจงว่า เกิดจากความเข้าใจผิดของระเบียบปฏิบัติ ซึ่งเจ้าหน้าที่อาจเข้มงวดเกินไปในเรื่องข้อมูลลูกค้า ที่ต้องบันทึกและจัดหมวดแยกในแต่ละกลุ่มตามระเบียบของธนาคารแห่งประเทศไทย (ธปท.) และสำนักงานป้องกันและปราบปรามการฟอกเงิน (ปปง.) 
โดยปกติแล้ว นักการเมืองจะอยู่ในกลุ่มความเสี่ยงระดับ 3 ซึ่งตามหลักการยังฝากเงินได้ แต่พนักงานอาจยึดเกณฑ์เข้มงวดเกินไปเลยเข้าใจผิด พร้อมยืนยันว่าไม่เกี่ยวกับการติดแบล็กลิสต์เว้นวรรคการเมือง โดยธนาคารอยู่ระหว่างติดต่อขอโทษและชี้แจงลูกค้าอยู่